വാക്സിന് വിതരണം : തെറ്റായ വാര്ത്ത നല്കിയ നോഡല് ഓഫീസറെ ഉപരോധിച്ചു കൊച്ചി: 18 വയസിന് മുകളിലുള്ളവര്ക്ക് കൗണ്സിലര്മാരും ആശാ പ്രവര്ത്തകരും മുഖാന്തിരം ആദ്യ ഡോസ് വാക്സിനേഷന് നല്കുമെന്ന് തെറ്റായ വാര്ത്ത നല്കിയ നോഡല് ഓഫീസറെ കൊച്ചി കോര്പറേ ഷന് യുഡിഎഫ് കൗണ്സിലര്മാര് ഡിഎംഒ ഓഫീസില് ഉപരോധിച്ചു. 112 ദിവസമായിട്ടും രണ്ടാം ഡോസ് കിട്ടാതെ ആയിരക്കണക്കിന് ആളുകള് ആശങ്കയില് കഴിയുമ്ബോളാണ് 18 വയസു മുതലുള്ളവര്ക്ക് സ്പോട്ട് വാക്സിനേഷന് നല്കുമെന്ന തെറ്റായ വാര്ത്ത നോഡല് ഓഫീസര് നല്കിയത്. ഇതു മൂലം ജനങ്ങളോട് മറുപടി പറയേണ്ട അവസ്ഥ ഉണ്ടായതായി കൗണ്സിലര്മാര് പറഞ്ഞു. വാക്സിന് ലഭ്യത ഉറപ്പു വരുത്തണമെന്നാവശ്യപ്പെട്ട് കൗണ്സിലര് ഡിഎംഒ ഓഫീസിന് മുന്പില് റീത്ത് വച്ച് പ്രതിഷേധിക്കുകയും ചെയ്തു. ജില്ലയില് രണ്ടു ദിവസത്തേക്ക് മാത്രമുള്ള വാക്സിന് സ്റ്റോക്ക് ഉള്ളപ്പോഴാണ് ജനത്തെ വിഡ്ഢികളാക്കുകയും കൗണ്സിലര്മാരെ പ്രതിസന്ധിയിലാക്കുകയും ചെയ്യുന്ന ഇത്തരം നിരുത്തരവാദപരമായ വാര്ത്ത നല്കിയതെന്ന് പ്രതിപക്ഷ നേതാവ് ആന്റണി കുരീത്തറ പറഞ്ഞു. യുഡിഎഫ് പാര്ലമെന്ററി പാര്ട്ടി സെക്രട്ടറി അരിസ്റ്റോട്ടില് അധ്യക്ഷത വഹിച്ച പ്രതിഷേധ സമരം ആന്റണി കുരീത്തറ ഉദ്ഘാടനം ചെയ്തു.